ทูตพาณิชย์ไคโร ขานรับนโยบายอาหารไทย อาหารโลก จัดกิจกรรมโปรโมตข้าวไทย
นายเถลิงศักดิ์ วงศ์สามศร ผู้อำนวยการสำนักงานส่งเสริมการค้าในต่างประเทศ ณ กรุงไคโร  เปิดเผยว่า สำนักงานฯ เดินหน้าขับเคลื่อนนโยบาย อาหารไทย อาหารโลก โดยล่าสุดได้ร่วมมือกับอินฟลูเอนเซอร์ด้านอาหารของอียิปต์ ซึ่งมีผู้ติดตามกว่า 170,000 คน จัดทำคลิปสั้น เพื่อโปรโมตการใช้ข้าวหอมมะลิไทยในการปรุงประกอบเมนูท้องถิ่นของอียิปต์การจัดกิจกรรมดังกล่าว เป็นการดำเนินการภายใต้แคมเปญ Think Rice, Think Thailand  โดยมุ่งหวังให้ชาวอียิปต์ที่ต้องการบริโภคข้าว ได้นึกถึงข้าวไทยก่อนเป็นลำดับแรก ซึ่งขณะนี้ ได้เริ่มนำเสนอผ่านช่องทางโซเชียลมีเดียต่างๆ และได้รับความนิยมเป็นอย่างมาก ทำให้รู้จักข้าวไทย รวมทั้งรับรู้ว่าข้าวไทย เป็นข้าวคุณภาพดี มีมาตรฐานและสามารถนำไปบริโภคกับอาหารท้องถิ่นได้นอกจากนี้ สำนักงานฯ ยังมีแผนที่จะจัดงานประชาสัมพันธ์ข้าวไทยในรูปแบบต่างๆ โดยจะร่วมมือกับห้างสรรพสินค้า จัดกิจกรรมส่งเสริมการขายข้าวไทย จัดการสาธิตการทำอาหารเมนูจากข้าวไทย การชิมอาหารที่ปรุงและบริโภคร่วมกับข้าวไทย โดยจะเชิญสื่อมวลชน สมาคมเชฟและอินฟลูเอนเซอร์ด้านอาหารของอียิปต์เข้าร่วมงาน เพื่อต่อยอดประชาสัมพันธ์ข้าวไทยในวงกว้างต่อไป สำหรับการส่งออกของไทยไปอียิปต์ ในช่วง 6 เดือนของปี 2564 มีมูลค่า  1.64 ล้านเหรียญสหรัฐ เพิ่มขึ้นร้อยละ 1.91 และมีการส่งออกข้าวไทย เป็นมูลค่า 1,369.76 ล้านเหรียญสหรัฐ